CELEX: 62008CA0363
Language: da
Date: 2009-11-26 00:00:00
Title: Sag C-363/08: Domstolens dom (Anden Afdeling) af 26. november 2009 — Romana Slanina mod Unabhängiger Finanzsenat Außenstelle Wien (anmodning om præjudiciel afgørelse fra Verwaltungsgerichtshof, Østrig) (Social sikring af vandrende arbejdstagere og selvstændige erhvervsdrivende — børnetilskud — afslag — statsborger i en medlemsstat boende med sin datter i en anden medlemsstat, idet barnets far arbejder på den første medlemsstats område)

30.1.2010   
            
            
               DA
            
            
               Den Europæiske Unions Tidende
            
            
               C 24/12
            
         Domstolens dom (Anden Afdeling) af 26. november 2009 — Romana Slanina mod Unabhängiger Finanzsenat Außenstelle Wien (anmodning om præjudiciel afgørelse fra Verwaltungsgerichtshof, Østrig)
   (Sag C-363/08) (1)
   
   (Social sikring af vandrende arbejdstagere og selvstændige erhvervsdrivende - børnetilskud - afslag - statsborger i en medlemsstat boende med sin datter i en anden medlemsstat, idet barnets far arbejder på den første medlemsstats område)
   2010/C 24/18
   Processprog: tysk
   
      Den forelæggende ret
   
   Verwaltungsgerichtshof
   
      Parter i hovedsagen
   
   
      Sagsøger: Romana Slanina
   
      Sagsøgt: Unabhängiger Finanzsenat Außenstelle Wien
   
      Sagens genstand
   
   Anmodning om præjudiciel afgørelse — Verwaltungsgerichtshof — fortolkning af artikel 73 i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT L 149, s. 2) — national lovgivning, hvorefter der ydes børnetilskud (Familienbeihilfe) til personer, der forsørger et barn, såfremt de er bosat på det nationale område — afslag på ydelsen meddelt til en statsborger i det pågældende land, der har bosat sig i en anden medlemsstat, idet barnets far fortsat er bosat på det nationale område og er erhvervsmæssigt beskæftiget dér
   
      Konklusion
   
   
               1)
            
            
               Artikel 73 i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, skal fortolkes således, at en fraskilt person, der oppebar børnetilskud fra den kompetente institution i den medlemsstat, hvor hun boede, og hvor hendes tidligere ægtefælle fortsat bor og arbejder, bevarer retten til disse tilskud til sit barn, forudsat at barnet anerkendes som »familiemedlem« til den tidligere ægtefælle i den forstand, hvori udtrykket er anvendt i forordningens artikel 1, litra f), nr. i), selv om hun forlader denne stat for at bosætte sig sammen med sit barn i en anden medlemsstat, hvor hun ikke arbejder, og selv om nævnte tidligere ægtefælle ville kunne oppebære de pågældende tilskud i dennes bopælsmedlemsstat.
            
         
               2)
            
            
               Den omstændighed, at en person, der befinder sig i en situation som den, hvori sagsøgeren i hovedsagen befinder sig, udøver erhvervsmæssig beskæftigelse i sin bopælsmedlemsstat, hvilken beskæftigelse rent faktisk giver ret til børnetilskud, bevirker, at retten til børnetilskud udbetalt efter bestemmelserne i den medlemsstat, på hvis område denne persons tidligere ægtefælle er erhvervsmæssigt beskæftiget, i henhold til artikel 76 i forordning nr. 1408/71, som ændret og ajourført ved forordning nr. 118/97, stilles i bero i et omfang svarende til det beløb, der er fastsat i lovgivningen i vedkommendes bopælsmedlemsstat.
            
         
      (1)  EUT C 285 af 8.11.2008.